Pește uriaș prins pe o baltă din vestul țării
S-a scris istorie la Sântana, în materie de pescuit. A fost prins probabil cel mai mare pește, și nu e „poveste pescărească”…
Ștef Petru Valentin este fericitul, dar mai ales norocosul, pescar care i-a venit de hac somnului de peste 2 metri.
Balta în care a fost prins peștele este ,,Pesca d`Oro”, din Sântana.
Lungimea si greutatea oficiale ale peștelui: 214 cm, 49 kg!
„Astăzi, în jurul orei 10.00 dimineata, pe balta Pesca d`Oro din Sântana, a fost prins probabil cel mai mare somn din vestul țării. Lupta care a fost dusă cu acest colos care a terorizat de-a dreptul balta a fost una crâncenă și longevivă”, au mărturisit pescarii, citați de glsa.ro.
Patronul bălții a declarat faptul că de aproximativ 4 ani, nenumărați pescari au încercat să câștige acest ,,trofeu”.
CITEȘTE ȘI: Un manager de spital din Timișoara încalcă legea ca să câștige mai mulți bani. Cu ce sumă se mulțumește?
Sursa foto: Facebook / Valentin Stef